Príloha č. 6 súťažných podkladov

|  |
| --- |
| **KRITÉRIUM NA VYHODNOTENIE PONÚK – PRAVIDLÁ NA JEHO UPLATNENIE****„Zabezpečenie služieb leteckej prepravy osôb a súvisiacich služieb pri tuzemských a/alebo zahraničných pracovných/služobných cestách“** |

1. **Úspešným uchádzačom sa stane každý uchádzač, ktorý predloží ponuku v lehote na predkladanie ponúk, spĺňa požiadavky na predmet zákazky a podmienky účasti a nebude z postupu verejného obstarávania vylúčený alebo jeho ponuka nebude z postupu verejného obstarávania vylúčená na základe niektorého z dôvodov stanovených zákonom č. 343/2015 Z. z. o verejnom obstarávaní a o zmene a doplnení niektorých zákonov v znení neskorších predpisov (ďalej len „zákon“). S každým uchádzačom podľa predchádzajúcej vety uzatvorí verejný obstarávateľ Rámcovú dohodu za predpokladu, že uchádzač poskytne riadnu súčinnosť potrebnú na uzatvorenie Rámcovej dohody.**

1. V rámci postupu vedúceho k uzatvoreniu Rámcovej dohody verejný obstarávateľ nestanovil žiadne kritériá na vyhodnotenie ponúk z dôvodov uvedených v bode 1 tejto Prílohy súťažných podkladov.
2. **Pri opätovnom otvorení súťaže podľa § 83 ods. 5 písm. b) zákona a ods. 7 zákona sa ponuky uchádzačov budú vyhodnocovať na základe kritéria „najlepší pomer ceny a kvality“ v súlade s § 44 ods. 3 písm. a) zákona.**

Kritérium „najlepší pomer ceny a kvality“ sa skladá z kritéria „cena letenky“, ktoré má váhovosť 80 bodov
a z kritéria „čas trvania prepravy z miesta odletu do miesta príletu cieľovej destinácie“, ktoré má váhovosť 20 bodov.

**Podrobné informácie o postupe zadávania zákaziek pri opätovnom otváraní sú uvedené v Prílohe č. 1 Opis predmetu zákazky a v Prílohe č. 2A a 2B Obchodné podmienky/návrh Rámcovej dohody týchto súťažných podkladov.**